
OBRAZAC 7.
IZJAVA O ZADRŽAVANJU SUFINANCIRANOG SMJEŠTAJNOG KAPACITETA
I TURISTIČKE NAMJENE
po Javnom pozivu za dodjelu bespovratnih potpora za razvoj turističkih
smještajnih kapaciteta u postojećim objektima na području Grada Bjelovara
1. PODACI O PRIJAVITELJU I PROJEKTU
	Ime i prezime / naziv prijavitelja
	

	OIB
	

	Naziv projekta
	

	Adresa provedbe projekta
	

	Kategorija projekta iz točke 7. Javnog poziva
	

	Planirana vrsta smještajnog objekta
	

	Planirani broj novih smještajnih jedinica/soba
	


2. OBVEZA ZADRŽAVANJA KAPACITETA I STVARNE TURISTIČKE FUNKCIJE
Potpisom ove Izjave prijavitelj se, u slučaju isplate bespovratne potpore, obvezuje da će najmanje pet (5) godina od dana prihvaćanja završnog izvješća:
• sufinancirani smještajni objekt i najmanje broj novih smještajnih jedinica/soba odnosno kreveta na temelju kojeg je utvrđeno pravo na potporu zadržati u funkciji turističkog smještaja;
• smještajni objekt održavati uredno registriranim za pružanje usluga turističkog smještaja te ga stvarno koristiti u svrhu za koju je potpora dodijeljena;
• osigurati da sufinancirani smještajni kapacitet bude stvarno aktivan i raspoloživ na turističkom tržištu, a ne samo formalno registriran;
• uredno izvršavati obveze prijave i odjave gostiju u sustavu eVisitor i druge obveze povezane s pružanjem usluga turističkog smještaja, kada su primjenjive;
• omogućiti Gradu Bjelovaru, Turističkoj zajednici Bilogora – Bjelovar odnosno ovlaštenim osobama provjeru ispunjavanja navedenih obveza putem službenih evidencija i, prema potrebi, kontrole na lokaciji.
3. ZABRANJENE PROMJENE TIJEKOM RAZDOBLJA ZADRŽAVANJA
Tijekom razdoblja od pet (5) godina korisnik bez prethodne pisane suglasnosti Turističke zajednice Bilogora – Bjelovar ne smije:
• smanjiti broj sufinanciranih smještajnih jedinica/soba odnosno kapacitet ispod razine na temelju koje mu je utvrđeno pravo na potporu;
• prenamijeniti sufinancirani objekt ili njegov dio tako da prestane služiti turističkom smještaju;
• trajno prestati obavljati djelatnost pružanja usluga turističkog smještaja u sufinanciranom objektu;
• sufinancirani kapacitet koristiti za dugoročni smještaj radnika, zaposlenika ili drugih osoba radi stanovanja umjesto za turistički smještaj;
• promijeniti vrstu, kategoriju ili poseban standard objekta na način zbog kojeg objekt više ne ispunjava uvjete kategorije Javnog poziva prema kojoj je potpora dodijeljena;
• otuđiti objekt, dati ga u zakup ili prenijeti upravljanje odnosno obavljanje djelatnosti na drugu osobu, ako prethodno nije osigurano preuzimanje svih obveza iz Javnog poziva i Ugovora te pribavljena pisana suglasnost Turističke zajednice Bilogora – Bjelovar.
4. DOPUŠTENE PROMJENE I PODIZANJE KVALITETE
Obveza zadržavanja ne sprječava daljnji razvoj i podizanje kvalitete sufinanciranog smještajnog objekta.
• Dopušteno je povećanje broja smještajnih jedinica/soba i kreveta, pod uvjetom da se ne smanjuje sufinancirani kapacitet niti narušava turistička namjena objekta.
• Dopušteno je ostvarivanje više kategorije, višeg standarda ili dodatnog posebnog standarda u odnosu na onaj na temelju kojeg je potpora dodijeljena, pod uvjetom da objekt i dalje ispunjava najmanje sve uvjete na temelju kojih je potpora odobrena.
• Dopuštena su dodatna ulaganja, rekonstrukcije, uređenje i opremanje kojima se podiže kvaliteta objekta, ako se njima ne smanjuje sufinancirani kapacitet i ne mijenja njegova turistička namjena.
• Svaka promjena vrste objekta, nositelja djelatnosti, vlasništva ili organizacijskog oblika koja može utjecati na uvjete dodjele potpore mora se prethodno prijaviti Turističkoj zajednici Bilogora – Bjelovar i provesti samo uz njezinu pisanu suglasnost, kada je ona prema Javnom pozivu ili Ugovoru potrebna.
5. POSLJEDICE NEISPUNJAVANJA OBVEZA
Prijavitelj je upoznat da samo formalno zadržavanje registracije smještajnog objekta, bez njegove stvarne turističke funkcije i raspoloživosti na tržištu, ne predstavlja uredno ispunjenje obveze zadržavanja sufinanciranog kapaciteta.
Ako korisnik tijekom propisanog razdoblja prestane ispunjavati obveze iz ove Izjave, Javnog poziva ili Ugovora o dodjeli bespovratne potpore, navedeno predstavlja povredu ugovornih obveza te Turistička zajednica Bilogora – Bjelovar može zahtijevati povrat cjelokupnog ili odgovarajućeg razmjernog dijela isplaćene potpore, ovisno o vrsti, trajanju i opsegu neispunjene obveze, zajedno sa zakonskim zateznim kamatama, sukladno Javnom pozivu i Ugovoru.
6. IZJAVA PRIJAVITELJA
• potvrđujem da sam upoznat/a s obvezom zadržavanja sufinanciranog smještajnog kapaciteta i turističke namjene najmanje pet (5) godina od dana prihvaćanja završnog izvješća;
• prihvaćam da se ispunjavanje obveze može provjeravati putem podataka o registraciji objekta, sustava eVisitor, drugih službenih evidencija i kontrolom na lokaciji;
• obvezujem se bez odgode pisanim putem obavijestiti Turističku zajednicu Bilogora – Bjelovar o svakoj okolnosti koja može utjecati na ispunjavanje obveza iz ove Izjave.
• upoznat/a sam da sam prije isplate konačno utvrđenog iznosa potpore dužan/na dostaviti bjanko zadužnicu ovjerenu kod javnog bilježnika, kao instrument osiguranja urednog izvršavanja obveza tijekom petogodišnjeg razdoblja zadržavanja smještajnog kapaciteta i turističke namjene te eventualnog povrata isplaćenih sredstava.
	Mjesto i datum
	

	Ime i prezime odgovorne osobe / prijavitelja
	

	Potpis i M.P. (ako je primjenjivo)

